Maria (comitissa Campaniensis)
Maria Franciae (nata anno 1148; mortua die 11 Martii 1198) fuit regis Ludovici VII reginaeque Alienorae filia. Maria patrona fuit litteratorum Christiani de Trecis, qui Francogallice carmina de rege Arthuro composuit, et Andreae Capellani qui Latine scripsit de "curia amoris" quam Alienora et Maria tenuerint. Maria Henrico Campaniensi nupsit eoque peperit: Henricus, patris successor in comitatu Campaniensi, rex Hierosolymitanus Maria quae Balduino imperatori Latino nupsit Scholastica Theobaldus, fratris Henrici successor in comitatu Campaniensi Anno 1186, fratre Galfrido duce Britanniae subito Lutetiam mortuo, Maria una cum sorore Alaide dona pro eius anima ecclesiae cathedrali dedit.